ddrg/super_eurlex huggingface dataset:
C 109/5

ET

Euroopa Kohtu (kolmas koda) 13. jaanuari 2022. aasta otsus (Sąd Dyscyplinarny Izby Adwokackiej w Warszawie eelotsusetaotlus – Poola) – menetlus, mille on algatanud Minister Sprawiedliwości

(Kohtuasi C-55/20) (1)

(Eelotsusetaotlus - Vastuvõetavus - ELTL artikkel 267 - Mõiste „liikmesriigi kohus“ - Advokatuuri distsiplinaarkohus - Advokaadi suhtes algatatud distsiplinaaruurimine - Distsiplinaarvoliniku otsus, millega tuvastatakse distsiplinaarrikkumise puudumine ja lõpetatakse uurimine - Justiitsministri kaebus advokatuuri distsiplinaarkohtus - Direktiiv 2006/123/EÜ - Teenused siseturul - Artikli 4 punkt 6 ja artikli 10 lõige 6 - Autoriseerimisskeem - Autoriseeringu kehtetuks tunnistamine - Euroopa Liidu põhiõiguste harta artikkel 47 - Kohaldamatus)

(2022/C 109/06)

Kohtumenetluse keel: poola

Eelotsusetaotluse esitanud kohus

Sąd Dyscyplinarny Izby Adwokackiej w Warszawie

Põhikohtuasja pooled

Apellant: Minister Sprawiedliwości

menetluses osalesid: Prokurator Krajowy – Pierwszy Zastępca Prokuratora Generalnego, Rzecznik Dyscyplinarny Izby Adwokackiej w Warszawie

Resolutsioon

Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul artikli 10 lõiget 6 tuleb tõlgendada nii, et selle tõttu ei muutu Euroopa Liidu põhiõiguste harta artikkel 47 kohaldatavaks kaebemenetluses, mille ametiasutus on algatanud advokatuuri distsiplinaarkohtus ja milles palutakse tühistada otsus, millega distsiplinaarvolinik lõpetas advokaadi suhtes läbi viidud uurimise pärast seda, kui ta oli tuvastanud, et puudub distsiplinaarsüütegu, mida saaks sellele advokaadile süüks panna, ning selle otsuse tühistamisel saata toimik tagasi distsiplinaarvolinikule.

(1) ELT C 191, 8.6.2020.
C 109/11

ET

Euroopa Kohtu (seitsmes koda) 13. jaanuari 2022. aasta otsus (Bundesarbeitsgerichti eelotsusetaotlus – Saksamaa) – DS versus Koch Personaldienstleistungen GmbH

(Kohtuasi C-514/20) (1)

(Eelotsusetaotlus - Sotsiaalpoliitika - Euroopa Liidu põhiõiguste harta - Artikli 31 lõige 2 - Direktiiv 2003/88/EÜ - Tööaja korraldus - Artikkel 7 - Põhipuhkus - Tööaeg - Ületunnitöö - Töötatud aja ühe kuu raames arvutamine - Põhipuhkuse võtmisel ületunnitöö eest lisatasu maksmata jätmine)

(2022/C 109/15)

Kohtumenetluse keel: saksa

Eelotsusetaotluse esitanud kohus

Bundesarbeitsgericht

Põhikohtuasja pooled

Hageja: DS

Kostja: Koch Personaldienstleistungen GmbH

Resolutsioon

Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 7 lõiget 1 koostoimes Euroopa Liidu põhiõiguste harta artikli 31 lõikega 2 tuleb tõlgendada nii, et sellega on vastuolus kollektiivlepingu säte, mille kohaselt ei võeta selle kindlakstegemisel, kas on jõutud ületunnitöö eest lisatasu saamise õiguse jaoks ette nähtud töötundide künniseni, töötatud tundidena arvesse tunde, mis vastavad töötaja tasustatud põhipuhkusel oldud ajale.

(1) ELT C 19, 18.1.2021.
Euroopa Kohtu (seitsmes koda) 13. jaanuari 2022. aasta otsus (Supremo Tribunal Administrativo eelotsusetaotlus – Portugal) – Autoridade Tributária e Aduaneira versus Termas Sulfurosas de Alcafache SA

(Kohtuasi C-513/20) (1)

(Eelotsusetaotlus - Ühine käibemaksusüsteem - Direktiiv 2006/112/EÜ - Artikli 132 lõike 1 punkt b - Maksuvabastused teatavate tegevuste puhul avalikes huvides - Haiglaravi ja meditsiinilise abi maksuvabastus - Otseselt seotud tegevus - Termaalvesiravi - Summa, mis on saadud sellise individuaalse kaardi koostamise eest, mis sisaldab haiguslugu)

(2022/C 109/14)

Kohtumenetluse keel: portugali

Eelotsusetaotluse esitanud kohus

Supremo Tribunal Administrativo

Põhikohtuasja pooled

Kaebuse esitaja: Autoridade Tributária e Aduaneira

Vastustaja: Termas Sulfurosas de Alcafache SA

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punkti b tuleb tõlgendada nii, et tegevus, mis seisneb sellise individuaalse kaardi koostamises, mis sisaldab haiguslugu ja annab õiguse osta vesiravila meditsiinilise abi protseduure „klassikaliste raviveekuuride“ raames, võib kuuluda selles sättes ette nähtud käibemaksuvabastuse kohaldamisalasse kui meditsiinilise abiga otseselt seotud tegevus, juhul kui kaardil on esitatud andmed tervisliku seisundi ning määratud ja planeeritud meditsiinilise abi protseduuride ja nende tegemise üksikasjade kohta, st andmed, millega tutvumine on tingimata vajalik selleks, et neid protseduure teha ja saavutada taotletavad ravieesmärgid. Nimetatud meditsiinilise abi andmine ja sellega otseselt seotud tegevus peab lisaks toimuma avalik-õiguslike organisatsioonidega võrreldavates sotsiaalsetes tingimustes ning neid peab osutama haigla, meditsiini- või diagnostikakeskus või mõni teine nõuetekohaselt tunnustatud sama laadi asutus artikli 132 lõike 1 punkti b tähenduses.

(1) ELT C 19, 18.1.2021.
2.

Direktiivi 2009/138 artiklit 292 tuleb tõlgendada nii, et selle liikmesriigi õigus, kus kohtumenetlus on pooleli selle artikli tähenduses, reguleerib kõiki lõpetamismenetluse mõjusid sellele kohtumenetlusele. Täpsemalt tuleb kohaldada selle liikmesriigi õigusnorme, milles esiteks on ette nähtud, et lõpetamismenetluse algatamine toob kaasa poolelioleva menetluse katkemise, teiseks on neis sätestatud, et menetluse jätkamiseks peab võlausaldaja kandma kindlustusandja passivasse oma kindlustushüvitise nõude ning kaasama asutused, kelle ülesanne on lõpetamismenetlus teostada, ja kolmandaks on neis keelatud igasuguse hüvitise väljamõistmine, kuna nende alusel on võimalik üksnes tuvastada hüvitise olemasolu ja määrata kindlaks selle suurus, kui niisugused sätted põhimõtteliselt ei sekku päritoluliikmesriigi õigusele direktiivi artikli 274 lõike 2 kohaselt antud pädevusse.
Euroopa Kohtu (üheksas koda) 13. jaanuari 2022. aasta otsus (Sąd Okręgowy w Opolu eelotsusetaotlus – Poola) – Skarb Państwa – Starosta Nyski versus New Media Development & Hotel Services Sp. z o.o.

(Kohtuasi C-327/20) (1)

(Eelotsusetaotlus - Direktiiv 2011/7/EL - Hilinenud maksmisega võitlemine äritehingute puhul - Kohaldamisala - Mõiste „äritehingud“ - Ettevõtja võlausaldajaks olev riigiasutus - Välistamine - Riigiasutuse poolt kinnisasja andmine aastatasu eest ettevõtja kasutusvaldusse)

(2022/C 109/10)

Kohtumenetluse keel: poola

Eelotsusetaotluse esitanud kohus

Sąd Okręgowy w Opolu

Põhikohtuasja pooled

Hageja: Skarb Państwa – Starosta Nyski

Kostja: New Media Development & Hotel Services Sp. z o.o.

Resolutsioon

Mõistet „äritehing“ Euroopa Parlamendi ja nõukogu 16. veebruari 2011. aasta direktiivi 2011/7/EL hilinenud maksmisega võitlemise kohta äritehingute puhul artikli 2 punkti 1 tähenduses tuleb tõlgendada nii, et see ei hõlma riigiasutuse poolt kinnistu kasutusvalduse eest tasu saamist ettevõtjalt, kelle võlausaldaja on see riigiasutus.

(1) ELT C 28, 25.1.2021.
C 109/7

ET

Euroopa Kohtu (kolmas koda) 13. jaanuari 2022. aasta otsus (Administratīvā apgabaltiesa eelotsusetaotlus – Läti) – „MONO“ SIA versus Valsts ieņēmumu dienests

(Kohtuasi C-326/20) (1)

(Eelotsusetaotlus - Aktsiis - Direktiiv 2008/118/EÜ - Vabastus ühtlustatud aktsiisist - Diplomaatiliste või konsulaarsuhete raames kasutamiseks mõeldud kaup - Asukohaliikmesriigi kehtestatud maksuvabastuse kohaldamise tingimused - Tasumine muu maksevahendiga kui sularaha)

(2022/C 109/09)

Kohtumenetluse keel: läti

Eelotsusetaotluse esitanud kohus

Administratīvā apgabaltiesa

Põhikohtuasja pooled

Kaebaja:„MONO“ SIA

Vastustaja: Valsts ieņēmumu dienests

Resolutsioon

Nõukogu 16. detsembri 2008. aasta direktiivi 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ, artiklit 12 tuleb tõlgendada nii, et sellega on vastuolus, kui asukohaliikmesriik seab diplomaatilistes või konsulaarsuhetes kasutatava kauba aktsiisivabastuse kohaldamisele tingimusi ja piiranguid kehtestades selle vabastuse kohaldamise tingimuseks, et sellise kauba ostuhind tuleb tasuda muu maksevahendiga kui sularaha.

(1) ELT C 329, 5.10.2020.
Euroopa Kohtu (esimene koda) 13. jaanuari 2022. aasta otsus (Supreme Court of the United Kingdomi eelotsusetaotlus – Ühendkuningriik) – Zipvit Ltd versus The Commissioners for Her Majesty's Revenue & Customs

(Kohtuasi C-156/20) (1)

(Eelotsusetaotlus - Ühine käibemaksusüsteem - Direktiiv 2006/112/EÜ - Artikkel 168 - Mahaarvamisõigus - Ekslikult maksust vabastatud postiteenused - Käibemaks, mida peetakse teenuse hinda kuuluvaks, et kasutada mahaarvamisõigust - Välistamine - Mõiste „käibemaks, mis kuulub tasumisele või on tasutud“)

(2022/C 109/08)

Kohtumenetluse keel: inglise

Eelotsusetaotluse esitanud kohus

Supreme Court of the United Kingdom

Põhikohtuasja pooled

Kaebaja: Zipvit Ltd

Vastustaja: The Commissioners for Her Majesty's Revenue & Customs

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 168 punkti a tuleb tõlgendada nii, et käibemaksu ei saa pidada tasumisele kuuluvaks või tasutuks selle sätte tähenduses ja seega maksukohustuslase poolt mahaarvatavaks, kui esiteks on maksukohustuslane ja talle teenuse osutaja riigisisese ametiasutuse poolt liidu õigusele antud väära tõlgenduse põhjal alusetult leidnud, et kõnealused teenused on käibemaksust vabastatud, mistõttu seda arvetele ei märgita, olukorras, kus nende kahe vahel sõlmitud lepingus on ette nähtud, et juhul kui seda maksu tuleb tasuda, tuleb teenuse saajal hüvitada selle kulu, ning teiseks ei ole õigeaegselt tehtud ühtegi toimingut käibemaksu tagantjärele kogumiseks, mistõttu on igasugune teenuse osutaja ja maksuhalduri tegevus käibemaksu kogumiseks aegunud.

(1) ELT C 215, 29.6.2020.
C 84/19

ET

Euroopa Kohtu (teine koda) 16. detsembri 2021. aasta otsus (Fővárosi Törvényszék eelotsusetaotlus – Ungari) – Apollo Tyres (Hungary) Kft. versus Innovációért és Technológiáért Felelős Miniszter

(Kohtuasi C-575/20) (1)

(Eelotsusetaotlus - Õhusaaste - Kasvuhoonegaaside lubatud heitkoguse ühikutega kauplemise süsteem - Direktiiv 2003/87/EÜ - Kütusepõletusseadmed - I lisa - Summaarne nimisoojusvõimsus - Arvutusmeetod - Summeerimisreegel)

(2022/C 84/23)

Kohtumenetluse keel: ungari

Eelotsusetaotluse esitanud kohus

Fővárosi Törvényszék

Põhikohtuasja pooled

Hageja: Apollo Tyres (Hungary) Kft.

Kostja: Innovációért és Technológiáért Felelős Miniszter

Resolutsioon

Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ, muudetud Euroopa Parlamendi ja nõukogu 14. märtsi 2018. aasta direktiiviga (EL) 2018/410, I lisa punkti 3 tuleb tõlgendada nii, et käitise summaarne nimisoojusvõimsus peab olema arvutatud nii, et käitisesse kuuluvate tehniliste seadmete maksimaalne nimisoojusvõimsus liidetakse, välja arvatud juhul, kui käitaja poolt sellele maksimaalsele soojusvõimsusele seatud piirangud on püsivad ning kui lubatud heitkoguse ühikute eraldamiseks pädev asutus saab nende piirangute olemasolu ja püsivat olemust tegelikult kontrollida.

(1) ELT C 28, 25.1.2021.
Euroopa Kohtu (suurkoda) 14. detsembri 2021. aasta otsus (Administrativen sad Sofia-gradi eelotsusetaotlus – Bulgaaria) – V. M. A. versus Stolichna obshtina, rayon „Pancharevo“

(Kohtuasi C-490/20) (1)

(Eelotsusetaotlus - Liidu kodakondsus - ELTL artiklid 20 ja 21 - Õigus vabalt liikuda ja elada liikmesriikide territooriumil - Laps, kes on sündinud riigis, mis on tema vanemate puhul vastuvõttev liikmesriik - Sünnitõend, mille on välja andnud see liikmesriik ning mille kohaselt on lapsel kaks ema - Neist kahest ühe ema päritoluliikmesriigi keeldumine lapse sünnitõendi väljaandmisest, kui puudub teave lapse bioloogilise ema kohta - Sellise tõendi olemasolu kui isikutunnistuse või passi väljaandmise tingimus - Päritoluliikmesriigi riigisisesed õigusnormid, mille kohaselt ei tunnustata samast soost isikute vanemlust)

(2022/C 84/20)

Kohtumenetluse keel: bulgaaria

Eelotsusetaotluse esitanud kohus

Administrativen sad Sofia-grad

Põhikohtuasja pooled

Hageja: V. M. A.

Kostja: Stolichna obshtina, rayon „Pancharevo“

Resolutsioon

ELL artikli 4 lõiget 2, ELTL artikleid 20 ja 21 ning Euroopa Liidu põhiõiguste harta artikleid 7, 24 ja 45 tuleb koostoimes Euroopa Parlamendi ja nõukogu 29. aprilli 2004. aasta direktiivi 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ, artikli 4 lõikega 3 tõlgendada nii, et kui tegemist on alaealise lapsega, kes on liidu kodanik ja kelle sünnitõendisse, mille on välja andnud vastuvõtva liikmesriigi pädevad asutused, on vanematena kantud kaks samasoolist isikut, siis on liikmesriik, mille kodanik see laps on, kohustatud esiteks andma talle välja isikutunnistuse või passi, nõudmata enne seda sünnitõendi koostamist oma riigisiseste ametiasutuste poolt, ning teiseks nagu kõik teised liikmesriigid tunnustama vastuvõtva liikmesriigi väljaantud dokumenti, mis võimaldab sellel lapsel koos kummagi vanemaga kasutada õigust vabalt liikuda ja elada liikmesriikide territooriumil.

(1) ELT C 433, 14.12.2020.
1.

Euroopa Liidu põhiõiguste harta artiklit 50 tuleb tõlgendada nii, et sellega ei ole vastuolus Euroopa vahistamismääruse tegemine isiku suhtes, kelle suhtes on käimas kriminaalmenetlus, mis algul lõpetati amnestia alusel tehtud lõpliku kohtuotsusega ja mida uuendati pärast sellise seaduse vastuvõtmist, mis tühistas selle amnestia ja nimetatud kohtuotsuse, kui see kohtuotsus oli tehtud ilma et oleks hinnatud asjaomase isiku kriminaalvastutust.
Euroopa Kohtu (kuues koda) 16. detsembri 2021. aasta otsus (Giudice di pace di Massa eelotsusetaotlus – Itaalia) – GN, WX versus Prefettura di Massa Carrara – Ufficio Territoriale del Governo di Massa Carrara

(Kohtuasi C-274/20) (1)

(Eelotsusetaotlus - ELTL artikkel 63 - Kapitali vaba liikumine - Maanteeliiklus - Mootorsõidukite registreerimine ja maksustamine - Liikmesriigis elav sõidukijuht - Muus liikmesriigis registreeritud sõiduk - Lühiajaliselt tasuta kasutada antud sõiduk - Riigisisesed õigusnormid, mis keelavad isikutel, kes on elanud Itaalias kauem kui 60 päeva, liigelda selles liikmesriigis välismaal registreeritud sõidukiga)

(2022/C 84/16)

Kohtumenetluse keel: itaalia

Eelotsusetaotluse esitanud kohus

Giudice di pace di Massa

Põhikohtuasja pooled

Kaebajad: GN, WX

Vastustaja: Prefettura di Massa Carrara – Ufficio Territoriale del Governo di Massa Carrara

Resolutsioon

ELTL artikli 63 lõiget 1 tuleb tõlgendada nii, et sellega on vastuolus liikmesriigi õigusnormid, mis keelavad kõigil liikmesriigis üle 60 päeva elanud isikutel seal liigelda muus liikmesriigis registreeritud mootorsõidukiga ja seda olenemata sellest, kelle nimele sõiduk on registreeritud, ilma et arvesse võetakse selle sõiduki kasutamise kestust esimesena nimetatud liikmesriigi teedel ning ilma et puudutatud isik saaks tugineda maksust vabastamise õigusele, kui sama sõiduk ei ole mõeldud alaliselt kasutamiseks peamiselt esimeses liikmesriigis ning seda tegelikult niimoodi ei kasutata.

(1) ELT C 297, 7.9.2020.
3.

Määruse nr 261/2004 artikli 5 lõike 1 punkti c alapunkti i tuleb tõlgendada nii, et lennureisija puhul, kes broneeris lennu vahendaja kaudu, tuleb asuda seisukohale, et teda ei ole selle lennu tühistamisest teavitatud, olgugi et tegutsev lennuettevõtja on vähemalt kaks nädalat enne kavandatud väljumisaega edastanud tühistamist puudutava teabe vahendajale, kelle kaudu sõlmiti õhuveoleping selle reisijaga, kuid see vahendaja ei ole reisijat sellest tühistamisest nimetatud sättes viidatud tähtaja jooksul teavitanud ning sama reisija ei ole andnud samale vahendajale sõnaselget luba võtta vastu tegutseva lennuettevõtja edastatud teavet.
Euroopa Kohtu (suurkoda) 21. detsembri 2021. aasta otsus (Cour de cassationi eelotsusetaotlus – Prantsusmaa) – Gtflix Tv versus DR

(Kohtuasi C-251/20) (1)

(Eelotsusetaotlus - Õigusalane koostöö tsiviilasjades - Kohtualluvus ning kohtuotsuste täitmine tsiviil- ja kaubandusasjades - Määrus (EL) nr 1215/2012 - Artikli 7 punkt 2 - Valikuline kohtualluvus lepinguvälise kahju puhul - Isikut väidetavalt halvustavate märkuste avaldamine internetis - Kahju tekkimise paik - Kohtud igas liikmesriigis, mille territooriumil on internetis avaldatud teabesisu kättesaadav või on olnud kättesaadav)

(2022/C 84/14)

Kohtumenetluse keel: prantsuse

Eelotsusetaotluse esitanud kohus

Cour de cassation

Põhikohtuasja pooled

Kassaator: Gtflix Tv

Vastustaja kassatsioonimenetluses: DR

Resolutsioon

Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 7 punkti 2 tuleb tõlgendada nii, et isik, kes leiab, et teda halvustavaid märkusi internetis avaldades on rikutud tema õigusi ning kes nõuab samal ajal esiteks internetis avaldatud teda puudutavate andmete parandamist ja teabesisu kustutamist ning teiseks selle internetis avaldamisega tekitatud mittevaralise ja varalise kahju hüvitamist, võib pöörduda kohtusse igas liikmesriigis, mille territooriumil on need märkused kättesaadavad või on olnud kättesaadavad, nõudes hüvitist kahju eest, mis tekkis talle liikmesriigis, mille kohtusse on pöördutud, isegi kui selle kohtu kohtualluvusse ei kuulu parandamise ja kustutamise nõude lahendamine.

(1) ELT C 297, 7.9.2020.
C 148/6

ET

Euroopa Kohtu (kuues koda) 10. veebruari 2022. aasta otsus (Supreme Courti eelotsusetaotlus – Iirimaa) – PF, MF versus Minister for Agriculture Food and the Marine, Sea Fisheries Protection Authority

(Kohtuasi C-564/20) (1)

(Eelotsusetaotlus - Ühine kalanduspoliitika - Määrus (EÜ) nr 1224/2009 - Kontrollisüsteem - Artikli 33 lõike 2 punkt a ja artikkel 34 - Püügi ja püügikoormuse registreerimine - Püütud norra salehomaari koguste kohta andmete edastamine Euroopa Komisjonile - Võimalus kasutada muid andmeid kui need, mis on esitatud püügipäevikus - Põhjendatud ja teaduspõhine metoodika andmete töötlemiseks ja kontrollimiseks - Püügikeeld)

(2022/C 148/08)

Kohtumenetluse keel: inglise

Eelotsusetaotluse esitanud kohus

Supreme Court

Põhikohtuasja pooled

Hagejad: PF, MF

Kostjad: Minister for Agriculture Food and the Marine, Sea Fisheries Protection Authority

Resolutsioon

Nõukogu 20. novembri 2009. aasta määruse (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, mida on muudetud Euroopa Parlamendi ja nõukogu 20. mai 2015. aasta määrusega (EL) 2015/812, artikli 33 lõike 2 punkti a ja artiklit 34 tuleb tõlgendada nii, et liikmesriigi koordineeriv kontrolliasutus ei ole kohustatud Euroopa Komisjonile teatama üksnes kalalaevade kaptenite poolt selle määruse artiklite 14 ja 15 kohaselt püügipäevikusse kogutud andmed, vaid ta võib nende andmete töötlemiseks kasutada põhjendatud ja teaduspõhist metoodikat, nagu nn ajakulu metoodikat, et töödelda neid andmeid, tagamaks komisjonile edastatavate väljapüügiandmete täpsus.

(1) ELT C 19, 18.1.2021.
Euroopa Kohtu (kolmas koda) 10. veebruari 2022. aasta otsus (Oberster Gerichtshofi eelotsusetaotlus – Austria) – OE versus VY

(Kohtuasi C-522/20) (1)

(Eelotsusetaotlus - Kehtivus - Õigusalane koostöö tsiviilasjades - Abielu lahutamise avalduse kohtualluvus - ELTL artikkel 18 - Määrus (EÜ) nr 2201/2003 - Artikli 3 lõike 1 punkti a viies ja kuues taane - Kohtualluvuse kindlaksmääramisel nõutud riigis viibimise aja erinev pikkus - Asja arutava kohtu asukoha liikmesriigi kodanikust alalise elaniku ja mittekodanikust alalise elaniku eristamine - Diskrimineerimine kodakondsuse alusel - Puudumine)

(2022/C 148/07)

Kohtumenetluse keel: saksa

Eelotsusetaotluse esitanud kohus

Oberster Gerichtshof

Põhikohtuasja pooled

Kaebaja: OE

Vastustaja: VY

Resolutsioon

ELTL artiklis 18 tagatud kodakondsuse alusel diskrimineerimise keelu põhimõtet tuleb tõlgendada nii, et sellega ei ole vastuolus, kui avalduse esitaja viibimiskoha liikmesriigi kohtualluvuse tekkimiseks, nagu see on ette nähtud nõukogu 27. novembri 2003. aasta määruse (EÜ) nr 2201/2003, mis käsitleb kohtualluvust ning kohtuotsuste tunnustamist ja täitmist kohtuasjades, mis on seotud abieluasjade ja vanemliku vastutusega, ning millega tunnistatakse kehtetuks määrus (EÜ) nr 1347/2000, artikli 3 lõike 1 punkti a kuuendas taandes, nõutakse avalduse esitajalt vahetult enne avalduse esitamist kuus kuud lühemat minimaalset riigis viibimise kestust võrreldes selle määruse artikli 3 lõike 1 punkti a viiendas taandes ette nähtuga, põhjusel et asjaomane isik on selle liikmesriigi kodanik.

(1) ELT C 35, 1.2.2021.
Euroopa Kohtu (kolmas koda) 10. veebruari 2022. aasta otsus (Conseil d’État’ eelotsusetaotlus – Belgia) – XXXX versus HR Rail SA

(Kohtuasi C-485/20) (1)

(Eelotsusetaotlus - Sotsiaalpoliitika - Direktiiv 2000/78/EÜ - Võrdne kohtlemine töö saamisel ja kutsealale pääsemisel - Puude alusel diskrimineerimise keeld - Sellise töötaja töölepingu ülesütlemine, kes on muutunud püsivalt võimetuks täitma oma töökohaga seotud olulisi ülesandeid - Töötaja, kes läbib töölevõtmisel katseaega - Artikkel 5 - Mõistlikud abinõud puuetega inimeste arvessevõtmiseks - Teise töö pakkumise kohustus - Kohaldatavus tingimusel, et see ei ole tööandjale ebaproportsionaalselt koormav)

(2022/C 148/04)

Kohtumenetluse keel: prantsuse

Eelotsusetaotluse esitanud kohus

Conseil d’État

Põhikohtuasja pooled

Kaebuse esitaja: XXXX

Vastustaja: HR Rail SA

Resolutsioon

Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artiklit 5 tuleb tõlgendada nii, et mõiste „mõistlikud abinõud puuetega inimeste arvessevõtmiseks“ selle artikli mõttes tähendab, et töötaja – kaasa arvatud pärast töölevõtmist katseaega läbiv töötaja –, kes on tunnistatud puude tõttu võimetuks täitma oma töökohaga seotud olulisi ülesandeid, tuleb viia üle teisele töökohale, mille jaoks tal on vajalik pädevus, võimekus ja võimalused, eeldusel, et selline meede ei põhjusta tööandjale ebaproportsionaalselt suurt koormust.

(1) ELT C 9, 11.1.2021.
C 148/5

ET

Euroopa Kohtu (üheksas koda) 10. veebruari 2022. aasta otsus (Symvoulio tis Epikrateiase eelotsusetaotlus – Kreeka) – DIMCO Dimovasili M.I.K.E.versus Ypourgos Perivallontos kai Energeias

(Kohtuasi C-499/20) (1)

(Eelotsusetaotlus - Õigusaktide ühtlustamine - Direktiiv 97/23/EÜ - Surveseadmed - CE-märgis - Turuleviimine ja kasutuselevõtmine - Inimeste kaitse tagamiseks seatud piirangud - ELTL artiklid 34 ja 36 - Liikmesriigi õigusnormid, millega kehtestatakse gaasitorude paigaldamisele piirangud)

(2022/C 148/06)

Kohtumenetluse keel: kreeka

Eelotsusetaotluse esitanud kohus

Symvoulio tis Epikrateias

Põhikohtuasja pooled

Kaebaja: DIMCO Dimovasili M.I.K.E.

Vastustaja: Ypourgos Perivallontos kai Energeias

Resolutsioon

Euroopa Parlamendi ja nõukogu 29. mai 1997. aasta direktiivi 97/23/EÜ surveseadmeid käsitlevate liikmesriikide õigusaktide ühtlustamise kohta, mida on muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003, artikli 4 lõike 1 punkti 1.1 ja I lisa koostoimes selle direktiivi artikli 2 lõikega 2 tuleb tõlgendada nii, et nendega ei ole vastuolus liikmesriigi õigusnormid, milles inimeste ohutuse tagamiseks, eelkõige maavärina korral, kehtestatakse surveseadmetele, sealhulgas gaasitranspordiks mõeldud CE-märgisega torudele, teatavad paigaldamise tingimused, kui need õigusnormid ei eelda nimetud surveseadmete mingit muutmist ega kujuta endast ELTL artiklitega 34 ja 36 keelatud tõket.

(1) ELT C 433, 14.12.2020.